**Ministru kabineta rīkojuma projekta „****Par atteikumu piešķirt profesionālās izglītības kompetences centra statusu biedrībai „Vidzemes reģiona profesionālās izglītības Attīstības kompetences centrs”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par atteikumu piešķirt profesionālās izglītības kompetences centra statusu biedrībai „Vidzemes reģiona profesionālās izglītības Attīstības kompetences centrs”” (turpmāk – rīkojuma projekts) ir sagatavots, pamatojoties uz Profesionālās izglītības likuma 15.1panta otrajā daļā noteikto, ka profesionālās izglītības kompetences centra statusu piešķir un anulē Ministru kabinets, un Ministru kabineta 2011.gada 22.februāra noteikumu Nr.148 „Profesionālās izglītības kompetences centra statusa piešķiršanas un anulēšanas kārtība” (turpmāk - noteikumi Nr.148) 5.punktā noteikto, ka Izglītības un zinātnes ministrija (turpmāk – ministrija) iesniedz Ministru kabinetā tiesību akta projektu ar priekšlikumu piešķirt izglītības iestādei profesionālās izglītības kompetences centra statusu vai atteikt tā piešķiršanu. |
| 2. | Pašreizējā situācija un problēmas | Biedrība „Vidzemes reģiona profesionālās izglītības Attīstības kompetences centrs” (turpmāk – centrs) ir iesniegusi ministrijā iesniegumu (iesniegums reģistrēts ministrijā 2011.gada 9.augustā) ar lūgumu izskatīt jautājumu par profesionālās izglītības kompetences centra statusa piešķiršanu.Biedrība ir reģistrēta Izglītības iestāžu reģistrā kā profesionālās tālākizglītības un pilnveides izglītības iestāde. Saskaņā ar noteikumu Nr.148 2.1.apakšpunktu profesionālās izglītības kompetences centra statusu var piešķirt izglītības iestādei, kura īsteno ne mazāk kā desmit dažādu veidu akreditētu profesionālās izglītības programmu ne mazāk kā piecās atšķirīgās profesionālās vidējās izglītības programmu grupās. Noteikumu Nr.148 2.2.apakšpunkts nosaka, ka profesionālās izglītības kompetences centra statusu var piešķirt izglītības iestādei, kurā profesionālo vidējo izglītību iegūst: 1) ne mazāk par 700 audzēkņiem – Rīgā; 2) ne mazāk par 500 audzēkņiem – citā administratīvajā teritorijā.Ministrija ir konstatējusi, ka centram nav izsniegtas licences profesionālās vidējās izglītības programmu īstenošanai, un tādējādi centrs neatbilst noteikumu Nr.148 2.1. un 2.2.apakšpunktā minētajiem kritērijiem.Ministrija ir konstatējusi, ka centrs neatbilst arī noteikumu Nr.148 2.6.6.apakšpunktā noteiktajam, ka profesionālās izglītības kompetences centra statusu var piešķirt izglītības iestādei, kura nodrošina ārpus formālās izglītības sistēmas apgūtās profesionālās kompetences novērtēšanu profesionālās kvalifikācijas eksāmenā. Saskaņā ar noteikumu Nr.148 2.punktu kompetences centra statusu izglītības iestādei piešķir, ja tā atbilst visiem šajā punktā minētajiem kritērijiem. Ievērojot, ka konstatēta centra neatbilstība noteikumu 2.1., 2.2. un 2.6.6.apakšpunktā minētajam kritērijam, kā arī ievērojot Administratīvā procesa likuma 65.pantā noteikto, ka, ja piemērojamā tiesību normā noteikts, ka izdodams konkrēta satura administratīvais akts (obligātais administratīvais akts), iestāde izdod šādu administratīvo aktu, ir pamats atteikt centram piešķirt profesionālās izglītības kompetences centra statusu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz atteikt centram piešķirt profesionālās izglītības kompetences centra statusu.  |
| 5. | Projekta izstrādē iesaistītās institūcijas | Ministrija |
| 6. | Iemesli, kādēļ netika nodrošināta sabiedrības līdzdalība | Projekts attiecas uz individuāli noteiktu privātpersonu - centru, kura viedoklis tika uzklausīts administratīvā procesa likuma ietvaros.  |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Rīkojuma projekts attiecas uz centru.  |
| 2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Rīkojuma projekts varētu ietekmēt arī centra pedagogus, jo profesionālās izglītības kompetences centra statusa piešķiršanas gadījumā centrs saskaņā ar Profesionālās izglītības likuma 31.panta 2.1daļu saņemtu valsts budžeta finansējumu reģionālā vai nozares metodiskā centra, pedagogu tālākizglītības centra un ārpus formālās izglītības sistēmas iegūtās profesionālās kompetences novērtēšanas funkciju veikšanai. |
| 3. |  Tiesiskā regulējuma finansiālā ietekme | Projekts šo jomu neskar. |
| 4. |  Tiesiskā regulējuma nefinansiālā ietekme | Profesionālās izglītības kompetences centra statusa piešķiršanas atteikums veicinās vienotu izpratni par nepieciešamajiem pasākumiem, lai profesionālas izglītības iestādes varētu pretendēt uz kompetences centra statusu.  |
| 5. |  Administratīvās procedūras raksturojums | Projekts šo jomu neskar. |
| 6. |  Administratīvo izmaksu monetārs novērtējums | Projekts šo jomu neskar. |
| 7. |  Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav  |

Izglītības un zinātnes ministrs R.Ķīlis

Vizē:

 Valsts sekretārs M.Gruškevics

02.02.2012 9:58

680

Dz.Kalniņa

67047942, dzintra.kalnina@izm.gov.lv